

# ที่ มท 0809.4/ว กรมส่งเสริมการปกครองท้องถิ่น

# ถนนนครราชสีมา เขตดุสิต กทม. 10300

# กุมภาพันธ์ 2564

เรื่อง เลื่อนการอบรมโครงการสัมมนาเชิงปฏิบัติการ เรื่อง การประเมินผลงานข้าราชการหรือพนักงานครู

และบุคลากรทางการศึกษาสังกัดองค์กรปกครองส่วนท้องถิ่น เพื่อให้มีหรือเลื่อนวิทยฐานะสูงขึ้น

ประจำปีงบประมาณ พ.ศ. 2564 รุ่นที่ 3

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท 0809.4/ว 3280 ลงวันที่ 22 ตุลาคม 2563

ตามที่กรมส่งเสริมการปกครองท้องถิ่น ได้แจ้งการจัดโครงการสัมมนาเชิงปฏิบัติการ เรื่อง การประเมินผลงานข้าราชการหรือพนักงานครูและบุคลากรทางการศึกษาสังกัดองค์กรปกครอง ส่วนท้องถิ่น เพื่อให้มีหรือเลื่อนวิทยฐานะสูงขึ้น ประจำปีงบประมาณ พ.ศ. 2564 จำนวน 15 รุ่น ระหว่างเดือนมกราคม – กันยายน 2564 นั้น

กรมส่งเสริมการปกครองท้องถิ่น พิจารณาแล้วเห็นว่า ปัจจุบันสถานการณ์การแพร่ระบาดของโรคติดเชื้อไวรัสโคโรนา 2019 (โควิด 19) ยังไม่มีแนวโน้มที่จะลดลง เนื่องจากยังมียอดผู้ติดเชื้อเพิ่มสูงขึ้นอย่างต่อเนื่อง เพื่อเป็นการลดความเสี่ยงในการแพร่ระบาดของโรคติดเชื้อไวรัสโคโรนา 2019 (โควิด 19) ได้เลื่อนการจัดโครงการสัมมนาเชิงปฏิบัติการ เรื่อง การประเมินผลงานข้าราชการหรือพนักงานครู และบุคลากรทางการศึกษาสังกัดองค์กรปกครองส่วนท้องถิ่น เพื่อให้มีหรือเลื่อนวิทยฐานะสูงขึ้น ประจำปีงบประมาณ พ.ศ. 2564 ในห้วงเดือนกุมภาพันธ์ 2564 จำนวน 1 รุ่น คือ รุ่นที่ 3 ระหว่างวันที่ 24 – 27 กุมภาพันธ์ 2564 ออกไปจนกว่าสถานการณ์จะคลี่คลายหรือจนกว่าจะมีการประกาศเปลี่ยนแปลง

จึงเรียนมาเพื่อโปรดทราบ และขอให้แจ้งองค์กรปกครองส่วนท้องถิ่นทราบด้วย

ขอแสดงความนับถือ

อธิบดีกรมส่งเสริมการปกครองท้องถิ่น

สำนักพัฒนาระบบบริหารงานบุคคลส่วนท้องถิ่น

กลุ่มงานบริหารงานบุคคลทางการศึกษาท้องถิ่น

โทร. ๐-๒๒๔๑-๙๐๐๐ ต่อ 4229

โทรสาร 0-2241-9055